**Zápisnica č. 6 z mimoriadneho zasadnutia Obecného zastupiteľstva v Malom Záluží,**

**ktoré sa konalo dňa 13.8.2012 o 18.00 v kancelárii obecného úradu.**

**Program zasadnutia OZ :**

1, Privítanie

2, Organizácia slávnosti „Rozlúčka s letom „ informácia , rozdelenie a delegovanie kompetencií a odsúhlasenie finančných prostriedkov na uvedenú akciu.

3, Prázdninový futbalový turnaj - návrh

4, Úprava projektu prestavby KD – odsúhlasenie úhrady doplnkového projektu

5, Schválenie prevodu pozemku Registra „ C „ Parc.č. 630/3 – zastavané plochy a nádvoria o výmere 404 m2.

5, Diskusia a záver

Prítomní : viď prezenčná listina , ospravedlnený : p., Novotný Peter

Zapisovateľ : Emília Strihová

Overovatelia zápisnice : Fuska Miroslav, Predanocyová Viera

1,Na úvod starostka všetkých prítomných privítala a za overovateľov zápisnice určila p. Fusku a p. Predanocyovú

Starostka navrhla doplniť program schôdze o bod.č. 5, Schválenie prevodu pozemku Registra „ C“

Parc.č.630/3 zastavané plochy a nádvoria o výmere 404 m2.

Návrh bol jednomyselne prijatý.

Program schôdze bol schválený bez pripomienok.

Hlasovanie: Za : 4 Proti : 0 Zdržal sa :0

2, V ďalšom bode starostka oboznámila poslancov s pripravovanou akciou „ Rozlúčka s letom so slovenskou piesňou „. Projekt bol vypracovaný začiatkom roku 2012 a obec dostala dotáciu z NSK 200 €. Akcia sa bude konať v spolupráci s OZ Mikroregión Radošinka . Bude to prehliadka siedmych folkórnych a dvoch detských súborov z našeho Mikroregiónu . Tiež podľa dohody s OZ Mikroregión Radošinka a pod záštitou NSK sa pred touto akciou, ktorá sa bude konať 22.9.2012 o 14,00 hod sa uskutoční futbalový turnaj mužstiev Mikroregiónu. O Pohár Mikroregiónu v kategórii najlepšie mužstvo, najlepší brankár,najlepší strelec. Obec Malé Zálužie okrem propagácie podujatia pripraví aj občerstvenie na danú akciu a priestory KD.Na dnešné mimoriadne zasadnutie OZ bola prizvaná aj predsedkyňa JDS p. Elena Líšková . ďalej Mgr. Zuzana Plesníková a Mgr. Mahuliena Sochorová, ktoré nám pomôžu akciu zrealizovať.

Keďže predpokladaná účasť účinkujúcich a hostí je zhruba 150 osôb, bude potrebné pripraviť cca 2 kotle gulášu. Na uvedený účel poslanci odhlasovali dotáciu 300 €.

Hlasovanie : Za : 4 Proti : 0 Zdržal sa : 0

3, Mládež našej obce oslovila starostku o pomoc pri organizovaní Prázdninového futbalového turnaja.

Keďže pripravovaná „Rozlúčka s letom „ je pre našu obec finančne náročná ,dohodli sme sa s mládežníkmi, že im pomôžem zorganizovať spomínaný futbalový turnaj s tým, že každé štartujúce mužstvo vloží do súťaže 10 € a nazhromaždené finančné prostriedky pripadnú víťazovi turnaja.

Štartujúce mužstvá si dohodnú sami.

4, V ďalšom bode starostka oboznámila poslancov so zmenami realizačného projektu „ Stavebné úpravy obecného úradu“. Počas realizácie daného projektu vyvstala potreba meniť niektoré vyhotovenia tak, aby zodpovedali našim potrebám . Tiež sa nerealizovala pôvodne naprojektovaná prístavba a bolo potrebné týmto zmenám prispôsobiť skutočnosť. V tomto nám operatívne vypomohol p. Brezovan- projektant. Aby sme dostali do súladu projekt + rozpočet so skutočným vyhotovení bolo potrebné upraviť a vyhotoviť nový projekt a následne požiadame PPA o zmenu projektu.

Uvedené zmena si vyžiadala náklady na zmenu projektu vo výške 666 €. Následne poslanci uvedenú sumu odsúhlasili.

Hlasovanie : Za : 4 Proti : 0 Zdržal sa : 0

5, Dňa 11. mája 2012 podala obec Malé Zálužie návrh na vklad vlastníckeho práva do katastra nehnuteľností podľa darovacej zmluvy, kde darca je **Cirkevný zbor Evanjelickej cirkvi na Slovensku Nové Sady a**oobdarovaný **Obec Malé Zálužie .** Predmetom darovacej zmluvy je **darovanie** pozemku Registra „ C „ Parc.č. 630/3 – zastavané plochy a nádvoria o výmere 404 m2.

Správa katastra nám vrátila Darovaciu zmluvu na doplnenie. Jedným z krokov je doplnenie uznesenia z obecného zastupiteľstva o prevode pozemku Registra „ C „ Parc.č. 630/3 – zastavané plochy a nádvoria o výmere 404 m2.

Obecné zastupiteľstvo jednohlasne schválilo prevod pozemku Registra „ C „ Parc.č. 630/3 – zastavané plochy a nádvoria o výmere 404 m2 do majetku Obce Malé Zálužie.

Hlasovanie : Za : 4 Proti : 0 Zdržal sa : 0

6, Na záver po krátkej diskusii starostka poďakovala prítomným poslancom aj hosťom za ich aktívnu účasť a zasadanie OZ ukončila.

V Malom Záluží 13.8. 2012

Zapísala : Emília Strihová

Overovatelia zápisnice : Viera Predanocyová

Miroslav Fuska

**Uznesenie**

**Z mimoriadneho zasadnutia obecného zastupiteľstva obce Malé Zálužie zo dňa**

**13.8. 2012 konaného o 18,00 hod. v kancelárii starostky obce**

Obecné zastupiteľstvo –

1. **Berie na vedomie** :

- Organizáciu futbalového turnaja v mesiaci august za účasti muž-

stiev postavených z radov občanom Malého Zálužia

1. **Schvaľuje** :

* Program schôdze

1, Uznesenie č. 15/2012

Obecné zastupiteľstvo schvaľuje sumu 300 € na organizáciu

Rozlúčky s letom v spolupráci s NSK a OZ Mikroregiónom

Radošinka.

2, Uznesenie č. 16/2012

Obecné zastupiteľstvo schvaľuje úhradu doplnkového projektu

Pre Program PRV 2007 -2013 Stavebné úpravy obecného

úradu vo výške 666 €.

3, Uznesenie č. 17/2012

Obecné zastupiteľstvo schvaľuje prevod pozemku registra „C“

Parc.č. 630/3 - zastavané plochy a nádvoria o výmeru 404 m2

do majetku obce Malé Zálužie.

V Malom Záluží 25. 6 .2012

Zapísala : Emília Strihová